Kolehiyong Rogasyonista

Ang Rogationist College  (Kolehiyong Rogasyonista, nailhan usab nga RC ang minubo niini, usa ka kolehiyong kaugalingon nga gidumala sa mga paring Rogasyonista, usa ka orden sa Simbahang Katoliko, ug usa ka institusyon sa edukasyon alang kang bisan kinsa. Gitawag ang mga magtutuon niini nga RCian/RCians, Rogasyonista o Rogationist/Rogationists. Adunay sukod nga 2.4 kilometro kwadrado, nahimutang ang tulunghaan sa Kilometro 52 sa Aguinaldo Highway, Lalaan 2, Silang, Cavite, Pilipinas.

Kasaysayan

Saint Anthony's Boys Village

Unang gitukod ang tulunghaan sa mga Italyanong Rogasyonistang pari pinaagi sa Saint Anthony's Boys Village (Balangay Para sa mga Lalaki sa San Antonio) o SABV para hinabang sa Italyanong kagamhanan pinaagi sa kaluoy ni Giuseppe Tiovini Foundation, isip usa ka balay para sa mga ilo. Kini usab ang unang balay sa mga ilo ni San Antonio sa mga tudlo ug mga kinaiya ni Santo Annibale Maria di Francia sa tibuok Pilipinas. 

Nagsugod ang pagtukod sa mga gambalay sa tuig 1985, niadtong Marso 2, 1985 gipanalanginan ni anhing obispo sa Imus nga si Felix Perez ang tukoranan sa unang gambalay.

Rogationist Academy

Nahuman ang pagtukod sa mga gambalay duha ka tuig human ang pagsugod niini. Sa pag-abot sa Mayo, 1987, gitukod ang Rogationist Academy (Akademiyang Rogasyonista) o RA sa SABV nga usa ka tunghaan nga Katoliko nga midawat og mga estudyante gikan sa una hangtod sa ikaupat nga ang-ang. Wala pa matukod ang kolehiyo niining panahona -- alang sa sekundaryang edukasyon lamang ang akademiya.

Niadtong mga panahona, pulos lamang interno, mga estudyante nga gipa-tuon sa ilang tigpangama, ug namuyo sa SABV, ang nagatuon dinhi. Dili sama karon nga hapit tanang estudyante gikan sa gawas sa kampus.

Niadtong Hunyo 1990, nakadawat og pag-ila gikan sa Republika sa Pilipinas ang tunghaan. Sa tuig 1991, nahitabo ang unang gradwasyon sa Rogationist Academy nga gitibuok og 66 ka estudyante; 25 niini mga interno.

Human niadtong tuiga, sunod-sunod na ang pagtukod sa mga bag-ong gambalay sa tunghaan: Telesco Library and Art Gallery ug mga gambalay sa pandayan nga gitukod ni Miserio (1990); balay-paugnatan sa SABV (1990 — 1991); Cassetti Computer Laboratory ug usa ka 100 ka KW nga generator (1991); gambalay sa Technical School nga gitukod sa Italyanong kagamhanan (1994); Rogate Press, usa ka panitikanan nga gipanag-iya sa Rogationist College, nga gipundohan sa Belhika|Belgong]] kagamhanan (1994 — 1995).

Rogationist College

Niadtong 2001, gitugotan sa Commission on Higher Education (CHED) ang tunghaan nga nahimong Rogationist College, ug midawat og mga kolehiyong magtutuon sa mga kursong BS Information Technology ug BS Industrial Technology. Sa maong tuig usab, nahimong kinaunahang tunghaan sa tibuok Habagatang Katagalogan nga migamit og mga tarhetang Mondex alang sa pagpalit ug paghulam og libro. Gidugangan og ikatulong andana ang gambalay sa kolehiyo aron masolbad ang pagdaghan sa mga magtutuon, ug giablihan ang Oasis of Prayer, ang dapit alang sa espirituhanong pagpahulay sa mga magtutuon ug magtutudlo.

Niadtog 2002, gipanalanginan ang RC og pag-ilang kagamhananon sa mga kursong BS Information Technology ug BS Industrial Technology. Sa kining tuiga usab gisugdan ang paghatag og mga bag-ong kurso sa kolehiyo sa mga magtutuon niini; kini mao ang mga kursong BS Computer Science, BS Electronics and Communications Engineering, BS Computer Engineering, BS Hotel and Restaurant Management, BS Business Administration ug Asosyado sa Computer Technology.

Logo
   
   
   
 

Sumala sa RC, gipasabot sa kinatibuk-an sa ilang logo ang pagkakompleto sa usa ka tawo, sa iyang kaugalingon ug sa Kristiyano niyang kinabuhi dinhi sa kalibotan.

Libro

Gipasabot sa libro sa logo sa RC ang pulong sa Diyos, ang bibliya, ang gigikanan sa inspirasyon, kinaadman, kahibalo ug kusog sa tanang sakop sa institusyon.

Mga badlis

Gipasabot sa upat ka mga badlis nga nagahandag sa usa sa mga haligi sa krus ang upat ka mga lebel sa tunghaan alang sa mga magtutuon sa sekundarya.

Engranahe

Gipasabot sa engranahe ang mga kursong gihatag sa RC sa mga magtutuon nga nakalampos sa sekundarya:

Bag-ong Teknolohiya
Elektronika
Elektrisidad
Pagprograma sa kompyuter
Pagproseso og datos
Grapikong arte ug teknolohiyang pagpatik
Inhenyeriyang pangsakyanan

Gipasabot sa upat ka ngipon ug lima ka lubak sa engranahe sa logo ang upat hangtod lima ka tuig nga gitas-on sa mga kursong gihatag sa RC.

Krus ug mga tindog nga linya

Nagpasabot og duha ka butang ang upat ka tindog nga linya nga gitung-an sa usa ka krus sa logo: ang disenyong sa mga gambalay sa SABV - RC, ug ang pilosopiya sa institusyon. Gipasabot sa krus si Kristo.

Mga kurso

Ang mga gihalad nga kurso sa Rogationist College mao ang mosunod.

BS Computer Science
BS Information Technology
BS Computer Engineering
BS Electronics and Communications Engineering
BS Accountancy
BS Business Adminisration
Major in Marketing 
Major in Finance
BS Elementary Education ug BS Secondary Education
Major in Religion
Major in Mathematics
Major in English
BS Hospitality Management
Major in Hotel and Restaurant Management
Major in Tourism
BS Industrial Technology
Electronics Technology
Electrical Technology
Mechanical Technology
Automotive Technology
Graphic arts ug Printing technology

Mga pakisayran
Rogationist College Student's Diary (S.Y.2007 - 2008) (pp. 2 hanggang 22)
Manila Bulletin Online

Mga sumpay sa gawas

 Rogationist College — Opisyal nga websayt
 Pakigpulong sa Chargé d’Affaires Joseph A. Mussomeli sa Rogationist College — Embahada sa Estados Unidos sa Manila 
 Mga Rogasyonista sa Kasingkasing ni Hesus — Opisyal nga websayt 
 Rogate.net
 Rogationist Alumni Association — Silang (opisyal nga websayt) 
 RCian Forum (dili opisyal)
 RCians Online (dili opisyal)
 JoomRog!

Mga kolehiyo sa Pilipinas
Kabite